《寿杨宗德行人父八十》
明代·朱诚泳

薰风四月动朱弦，昼锦堂开上寿筵。翠柏苍松春不老，少微南极夜同躔。

芟强曾慰良民望，登第今推令子贤。从此仙家消息好，等閒沧海变桑田。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。